laion/Wikipedia-Exotic huggingface dataset:
აბაზასძენი

აბაზასძენი — აღმოსავლეთ საქართველოს ფეოდალური საგვარეულო. წარმომავლობით დაკავშირებული ჩანს IX-X საუკუნეების შიდა ქართლის ერისთავების – ტბელების –- ფეოდალური სახლთან. ვარაუდობენ, რომ აბაზასძენთა გვარის ფუძემდებელია ბორცვისჯვრის X საუკუნის წარწერაში მოხსენიებული ტბელი აბაზაჲ. XI საუკუნის I ნახევარში აბაზასძენთ ეპყრათ ქართლის ერისთავობა. „გიორგი მთაწმინდლის ცხოვრების“ მიხედვით, აბაზასძენი იყვნენ „ძლიერნი ახოანნი სიმდიდრესა ზედა, მკლავისა თჳსისასა, მოქადულნი და სიმრავლესა ზედა ერისასა აღზუავებულნი“. XI საუკუნის შუა წლებში აბაზასძენი ცენტრალური ხელისუფლების წინააღმდეგ მებრძოლ ფეოდალთა პირველ რიგებში იყვნენ. მათი განდგომა მარცხითა და ერისთავობის დაკარგვით დამთავრდა. ამის შემდეგ აბაზასძენი დაკნინდნენ და ისტორიულ წყაროებში იშვიათად იხსენიებიან. 1405 წლის დოკუმენტის ცნობით, აბაზასძენთა ერთი შტოსათვის მეფეს კახეთში აბულეთისძეთა მამული უბოძებია. XV-XVIII საუკუნეებში აბაზასძენი ზემო ქართლის სამეფო აზნაურები იყვნენ. გიორგი მცირე, ცხოვრებაჲ გიორგი მთაწმინდელისაჲ, წგნ.; ძველი ქართული აგიოგრაფიული ლიტერატურის ძეგლები, წგნ. 2, ილ. აბულაძის რედ., თბ., 1967; მატიანე ქართლისა, წგნ.: ქართლის ცხოვრება, ს. ყაუხჩიშვილის გამოც., ტ. 1, თბ., 1955 ლორთქიფანიძე მ., "საქართველო XI-XII საუკუნეებში, გვ. 52. თბილისი. გამომცემლობა "განათლება". შოშიაშვილი ნ., ქართული საბჭოთა ენციკლოპედია, ტ. 1, თბ., 1975. — გვ. 11. შოშიაშვილი ნ., ენციკლოპედია „საქართველო“, ტ. 1, თბ., 1997. — გვ. 10.
All Saints

All Saints (ინგლ. ყველა წმინდანი) — ბრიტანული პოპ და ჰიპ-ჰოპ ჯგუფი. ჩამოყალიბდა 1993 წელს, მელანი ბლეტისა და შეზნი ლუისის მიერ. იქცა 1990-იანი წლების ერთ-ერთ წარმატებულ ბრიტანულ კოლექტივად. სულ აქვს 10-ეულებში მოხვედრილი 9 სინგლი. მისი ხუთი სინგლი #1 პოზიციაზე იმყოფებოდა. მსოფლიო მასშტაბით გაყიდულია All Saints-ის 10 მილიონამდე დისკი. მთავარი სტატია: All Saints-ის დისკოგრაფია. სტუდიური ალბომები All Saints (1997) Saints & Sinners (2000) Studio 1 (2006) Red Flag (2016) Testament (2018) ვიკისაწყობში არის გვერდი თემაზე: All Saints ოფიციალური საიტი All Saints AllMusic-ზე ↑ http://news.bbc.co.uk/2/hi/entertainment/1106842.stm
ჯიბუტის საპროტესტო აქციები (2011)

ჯიბუტის საპროტესტო აქციები – ანტისამთავრობო გამოსვლა ჯიბუტიში, დაიწყო 2011 წლის 31 იანვარს. იგი არის ნაწილი 2010-2011 წელს არაბულ სამყაროში მიმდინარე საპროტესტო აქციებისა. პრეზიდენტი ისმაილ ომარ გელე ხელისუფლების სათავეშია 1999 წლიდან, ხოლო მმართველი პარტია უკვე 34 წელიწადია მართავს ქვეყანას. 31 იანვარი – რამდენიმე ასეული ადამიანი გამოვიდა ქუჩაში საპროტესტოდ დედაქალაქ ჯიბუტიში, პრეზიდენტ ისმაილ ომარ გელეს გადადგომის მოთხოვნით. 18 თებერვალი – გაიმართა საპროტესტო დემონსტრაცია, პრეზიდენტის გადადგომის მოთხოვნით. 19 თებერვალი – სახელისუფლო ძალების მიერ ანტისამტავრობო დემონსტრაციის დარბევის შედეგად დაიღუპა ერთი პოლიციელი და მინიმუმ ერთი დემონსტრანტი. 4 მარტი – საპროტესტო აქციები დაგეგმილი იყო 11 მარტისათვის, მაგრამ უსაფრთხოების ჯარებმა დააკავეს ოპოზიციის 4 ლიდერი რითაც ფაქტობრივად დასრულდა საპროტესტო აქციები. ↑ Somalilandpress: People in Djibouti protest against President Gelleh დაარქივებული 2011-03-01 საიტზე Wayback Machine. (ინგლისური) ↑ Демонстранты в Джибути потребовали отставки президента. დაარქივებულია ორიგინალიდან — 2011-02-20. ციტირების თარიღი: 2011-02-27. ↑ Middle East Unrest: Bloody Clashes Between Protesters And Police Claim Dozens Of Lives. Sky News. ციტირების თარიღი: 2011-02-19. ↑ Djibouti Forces Arrest Opposition Leaders, Scuppering Protests. Bloomberg.com. ციტირების თარიღი: 2011-11-03.
Mutual Film

Mutual Film იყო ადრეული ამერიკული კინოსტუდია, რომელმაც სახელი გაითქვა ჩარლი ჩაპლინის კომედიების გამოშვებიც. კომპანია დაარსდა მილუოკში, 1906 წლის ივლისში, ჯონ. რ. ფრეულერის (1872-1958), ჰარი ე. აიტკენისა (1877-1956) და როი აიტკენის (1882-1976) მიერ. გაერთიანება გაუქმნდა 1972 წელს. Robert S. Birchard, "Silent-Era Filmmaking in Santa Barbara" Charleston: Arcadia Publishing, 2007 ISBN 0738547301 Mutual Film Corporation — კინოფილმების ინტერნეტ მონაცემთა ბაზა (ინგლისური) Mutual Film Company — კინოფილმების ინტერნეტ მონაცემთა ბაზა (ინგლისური)
First National

First National — დამოუკიდებელი თეატრის მფლობელთა გაერთიანება აშშ-ში, რომელიც დაარსდა 1917 წელს და მოიცავდა როგორც ფილმების ჩვენებას, ასევე მათ გავრცელებას. საბოლოოდ გაერთიანება გარდაიქმნა კინოსტუდიად, რომელსაც დაექვა First National Pictures, Inc. მოგვიანებით იგი შეუერთდა Warner Bros.-ს. 1936 წელს კომპანიამ შეწყვიტა არსებობა. შეგიძლიათ იხილოთ მედიაფაილები თემაზე „First National“ ვიკისაწყობში. First National — კინოფილმების ინტერნეტ მონაცემთა ბაზა (ინგლისური)
მაკ სენეტი

მაკ სენეტი (ინგლ. Mack Sennett; დ. 17 იანვარი, 1880 — გ. 5 ნოემბერი, 1960) — კანადაში დაბადებული ამერიკელი რეჟისორი. იგი ცნობილია, როგორც ფარსი კომედიის ნოვატორი. თავისი ცხოვრების განმავლობაში, ცნობილი იყო როგორც „კომედიის მეფე“. მისი მოკლემეტრაჟიანი ფილმი „Wrestling Swordfish“, 1932 წელს, დაჯილდოვდა ამერიკული კინოაკადემიის მიერ ნომინაციაში „საუკეთესო მოკლემეტრაჟიანი მხატვრული ფილმი“, ხოლო 1937 წელს სენეტიმ მიიღო აკადემიის ღირსების ორდენი. 1912 წელს მაკ სენეტმა დააარსა კინოსტუდია Keystone Studios. ვიკისაწყობში არის გვერდი თემაზე: მაკ სენეტი მაკ სენეტი კინოფილმების ინტერნეტ-მონაცემთა ბაზაში მაკ სენეტი — Find a Grave-ზე ↑ Give Citizenship to Mack Sennett. ციტირების თარიღი: 2010-04-23.
აბაზგები

აბაზგები (ბერძ. Αβασγοί) — ძველი აფხაზური ტომი. პირველად იხსენიებს არიანე ფლავიუსი (II ს.). იმ დროს აბაზგები აფსილების ჩრდილოეთით ცხოვრობდნენ და დაახლოებით ახლანდელი ოჩამჩირის მუნიციპალიტეტის ტერიტორია ეკავათ. აბაზგებს ჰქონდათ თავიანთი სამთავრო — აბაზგია. ამ დროისათვის სახლობდნენ დაახლოებით სოხუმსა და მდინარე კოდორს შორის, აფშილების ჩრდილოეთით და ვასალურ დამოკიდებულებაში იყვნენ რომის იმპერიასთან. მათი ეთნიკური კუთვნილების შესახებ წყაროებში ცნობები არ მოგვეპოვება. სახელწოდების მიხედვით მკვლევართა ნაწილი მათ მიიჩნევს თანამედროვე აფხაზთა წინაპრებად, ხოლო ნაწილი ქართველურ ტომად. თვით სახელწოდება „აბაზგი“ ეთნონიმ „აფხაზის“ ბერძენთაგან შეცვლილი ფორმაა. სხვა შეხედულებით უკავშირდება ეთნონიმ „აბაზა“-ს. IV საუკუნისათვის აბაზგებმა უფრო ჩრდილოეთით გადაინაცვლეს და დაიკავეს ტერიტორია სოხუმის ჩრდილოეთით, რითაც შეავიწროეს მათ ჩრდილოეთით მცხოვრები სანიგების ტომი, ამასთან გახდნენ ეგრისის სამეფოს ქვეშევრდომნი. VI საუკუნის შუა წლებში, ბიზანტიის იმპერატორის იუსტინიანე I-ის დროს, მოხდა მათი გაქრისტიანება, თუმცა ბიზანტიელი ისტორიკოსის პროკოპი კესარიელის ცნობით, მათში ამ დროსაც ძლიერი იყო წარმართული რწმენა. ევაგრიოს სქოლასტიკოსის ცნობით იუსტინიანემ ააგო აბაზგიაში ღვთისმშობლის ტაძარი და დაუყენა მათ ღვთისმსახურები. VII საუკუნის I ნახევრიდან ეთნონიმი აბაზგები აერთიანებდა ამ მხარეში მოსახლე ყველა ტომს (როგორც საკუთრივ აბაზგებს, ისე აფშილებს, მეგრელ-ჭანებს, სვანებს) და შინაარსობრივად უდრიდა ქართულ ტომობრივ ტერმინს „აფხაზს“. VIII საუკუნის შემდეგ უცხოური წყაროები აბაზგებს უწოდებენ როგორც საკუთრივ აფხაზებს, ისე ზოგჯერ დასავლეთ საქართველოს (აფხაზთა სამეფოს) მთელ მოსახლეობასაც, ხან კი საერთოდ ქართველებს. აბაზგების აჯანყება აბაზგია ანჩაბაძე ზ., ქართული საბჭოთა ენციკლოპედია, ტ. 1, თბ., 1975. — გვ. 11. ანჩაბაძე ზ., ენციკლოპედია „საქართველო“, ტ. 1, თბ., 1997. — გვ. 11. ↑ ყაუხჩიშვილი ს., ბიზანტიელი მწერლების ცნობები საქართველოს შესახებ, ტ. III, ტფილისი: ტფილისის უნივერსიტეტის გამომცემლობა, 1936. — გვ. 297.
19-2000

„19-2000“ — ჯგუფ Gorillaz-ის სინგლი, შეტანილი ალბომში Gorillaz და გამოცემული 2001 წლის 25 ივნისს. გარდა ჩვეულებრივი ვერსიისა, დიდი წარმატება იქონია მისმა რემიქსმაც (Soulchild Remix), რომლის ავტორია დემიენ მენდისი. Soulchild Remix-ში ასევე გამოიყენება ჯგუფის Sly & the Family Stone სიმღერის „Sing a Simple Song“ ნაწყვეტი. ბრიტანეთის სინგლების ჩარტში სინგლმა #6 ადგილი დაიკავა. სიმღერის ოფიციალურ მუსიკალურ ვიდეოში ჯგუფის წევრები სხედან რეაქტიულ მანქანანში, რომელიც, სიუჟეტის ბოლოს, ხვდება გიგანტურ ცხენირემს. კომპაქტ დისკი 19-2000 - 3:27 19-2000 (Soulchild Remix) - 3:30 Left Hand Suzuki Method - 3:10 19-2000 (Music Video) - 3:56 პრომო დისკი 1 19-2000 (Soulchild Remix) - 3:30 19-2000 - 3:27 Call Out Hook - 0:14 პრომო დისკი 2 19-2000 (Soulchild Remix) - 3:30 19-2000 - 3:27 10 პრომო (10RDJ 6559) 19-2000 - 3:27 19-2000 (Soulchild Remix) - 3:30 19-2000 (The Wiseguys House of Wisdom Remix) - 7:14 12 სინგლი 19/2000 - 3:27 Left Hand Suzuki Method - 3:10 19/2000 (The Wiseguys House of Wisdom Remix) - 7:14 12 პრომო 19-2000 (Soulchild Remix) - 3:30 19-2000 - 3:27 19-2000 (The Wiseguys House of Wisdom Remix) - 7:13 კასეტა 19/2000 - 3:27 19/2000 (Soulchild Remix) - 3:30 Hip Albatross - 2:44 ↑ Gorillaz (UK Singles Chart Positions). Official Charts Company. ციტირების თარიღი: 15 December 2012.
Rock the House

„Rock the House“ — ჯგუფ Gorillaz-ის სიმღერა, შეტანილი ალბომში Gorillaz. იგი 2001 წლის 22 ოქტომბერს გამოიცა. სიმღერა მოხვდა ბრიტანული ჩარტის #18 ადგილზე. დისკი 1 Rock the House – 3:02 The Sounder (სინგლის ვერსია) – 4:29 Faust – 3:47 Rock the House (ვიდეო) – 3:43 დისკი 2 Rock the House – 3:02 Ghost Train – 3:56 19-2000 – 3:27 19-2000 (ვიდეო) – 3:56 კასეტა Rock the House – 3:02 The Sounder (სინგლის ვერსია) – 4:29 Ghost Train – 3:56 პრომო Rock the House - 3:02 The Sounder (სინგლის ვერსია) - 4:29 12" Rock the House – 4:09 The Sounder - 4:31 Faust – 3:47 Ghost Train – 3:56 ↑ Gorillaz – Rock the House [12" Vinyl]
აბაზგია

აბაზგია (ბერძ. Αβαζγια), აგრეთვე ცნობილი როგორც აბაზგეთი — აბაზგებით დასახლებული ისტორიული მხარე, ჩრდილო-დასავლეთ საქართველოში, დღევანდელი აფხაზეთის ტერიტორიაზე. ახ. წ. დასაწყისში ეკავა დაახლოებით ახლანდელი ოჩამჩირის მუნიციპალიტეტის ტერიტორია. I-II საუკუნეებში აქ წარმოიქმნა აბაზგების სამთავრო, რომელმაც VI-VII საუკუნეებში ჩრდილოეთით გადაინაცვლა მდ. გუმისთასა და ბზიფს შუა. აბაზგიაში ზღვისპირეთის მნიშვნელოვანი ცენტრები იყო: ჩრდილოეთით ბიჭვინთა, სამხრეთით ანაკოფია. აბაზგია თავდაპირველად ეგრისის სამეფოში შედიოდა. VI საუკუნეში ეგრისის ტერიტორიაზე ირანსა და ბიზანტიას ომის შედეგად ეგრისის სამეფო თანდათან დასუსტდა. ეგრისის შემდეგი დასუსტება არაბთა თავდასხმებმაც განაპირობეს. საუკუნის დასასრულისათვის მას გამოეყო აბაზგეთი, რომელიც უშუალოდ ბიზანტიის იმპერიის ხელისუფლებას დაემორჩილა. ამ დროისთვის აბაზგიაში უკვე მიმდინარეობდა ფეოდალიზაციის პროცესი. აბაზგიის ერისთავები, არქონტები („ერისთავი ბერძენთა“, როგორც მათ ქართული წყარო უწოდებს) იმპერატორის ვასალები იყვნენ. მათ მხარს უჭერდა ბიზანტიის საიმპერატორო კარი, რადგან მის ინტერესებში არ იყო ერთიანი და ძლიერი დასავლურქართული სახელმწიფოს არსებობა, რომელსაც ის ადვილად ვერ უმორჩილებდა თავის ხელისუფლებას. 550 წელს აბაზგები აუჯანყდა ბიზანტიას, რომლის უშუალო მიზეზი ბიზანტიელების მიერ ახალი მმართველობის წესის შემოღება და მათი აბაზგიის სრული დაქვემდებარების მცდელობა გახდა. აჯანყებულებმა კვლავ აირჩიეს საკუთარი მთავრები (დასავლეთ აბაზგიაში — სკეპარნა, აღმოსავლეთ აბაზგიაში — ოფსიტე) და ირანის შაჰს სთხოვეს დახმარება. ხოსრო ანუშირვანმა აჯანყებულებს ლაშქარი მიაშველა, მაგრამ ამ დახმარებას რეალური შედეგი არ მოჰყოლია. ბიზანტიის დამსჯელმა ლაშქარმა ალყა შემოართყა აბაზგებს, რომლებიც ტრაქეის მიუვალ ციხეში იყვნენ გამაგრებულები. თავგანწირული ბრძოლის შემდეგ აბაზგები იძულებული გახდნენ ციხე დაეთმოთ. მტერმა მოაოხრა დაპყრობილი მიწა-წყალი. აბაზგია უშუალოდ ბიზანტიას დაემორჩილა. VII-VIII საუკუნეებში, ეგრისის დასუსტების პერიოდში, გაძლიერდა აბაზგიის სამთავრო, რომელშიც გაერთიანდნენ აბაზგები, აფშილები, სანიგები, მისიმიელები. ამ ტომთა ერთობლიობას ქართული წყაროები აფხაზეებს უწოდებენ, ხოლო აბაზგიის მთავარს - აფხაზთა მთავარს ან აფხაზთა ერისთავს. VIII საუკუნეში აფხაზი მთავრები გახდნენ არაბთა წინააღმდეგ ბრძოლის ორგანიზატორები დასავლეთ საქართველოში. ანჩაბაძე ზ., ქართული საბჭოთა ენციკლოპედია, ტ. 1, თბ., 1975. — გვ. 11. ლომოური ნ., ენციკლოპედია „საქართველო“, ტ. 1, თბ., 1997. — გვ. 11.
ელკ-რივერი (მინესოტა)

ელკ-რივერი (ინგლ. Elk River) – ქალაქი აშშ-ის მინესოტის შტატის შერბურნის საგრაფოში. 2009 წლის აღწერის მიხედვით ქალაქის მოსახლეობაა 23,231 კაცი. სიმჭიდროვე – 530.4 ად./კმ². ქალაქის ოფიციალური საიტი დაარქივებული 2012-08-16 საიტზე Wayback Machine. Elk River Chamber of Commerce Minnesota Historical Society: Oliver H. Kelley Farm Friends of the Kelley Farm დაარქივებული 2014-11-11 საიტზე Wayback Machine. Elk River Area School District დაარქივებული 2016-01-10 საიტზე Wayback Machine. ↑ https://www.elkrivermn.gov/124/Administration
გეოკრიოლოგია

გეოკრიოლოგია, მზრალობისმცოდნეობა (ბერძ. gē – მიწა, kryos – სიცივე, logos – მოძღვრება) — გეოლოგიურ მეცნიერებათა დარგი მზრალი ქანების (ნიადაგის, გრუნტის) შესახებ. შეისწავლის დედამიწის ქერქში დამზრალი შრეების წარმოქმნას, განვითარებასა და არსებობის პირობებს; მზრალი ან გაყინვისა და ლღობის პროცესში მყოფი ქანების (ნიადაგის, გრუნტის) აგებულებას, შედგენილობას, თვისებებს და მათთან დაკავშირებულ გეოფიზიკურ, გეოლოგიურ, გეომორფოლოგიურ და ჰიდროგეოლოგიურ მოვლენებს. გეოკრიოლოგიასთან ახლოს დგას მეცნიერების დარგი — კრიოლითოლოგია, რომელიც მიიჩნევა ან გეოკრიოლოგიის შემადგენელ ნაწილად, ან გეოლოგიის ცალკე დისციპლინად. გეოკრიოლოგიის განვითარება დიდად არის დაკავშირებული ვლადიმერ ვერნადსკის, ვლადიმერ ობრუჩევისა და მიხეილ სუმგინის სახელებთან. მზრალობის პროცესების თეორიასთან ერთად (ზოგადი მზრალობისმცოდნეობა) გეოკრიოლოგია იყენებს გეოლოგიურ, გეოგრაფიულ, გეოფიზიკურ, კომპლექსური კვლევის საველე და კამერულ მეთოდებს, ფიზიკურ და ფიზიკა-ქიმიურ ლაბორატორიულ და მათემატიკურ მეთოდებს. გეოკრიოლოგია, როგორც დამოუკიდებელი დარგი, ყოფილ სსრკ-ში 1920-იან წლებში ჩამოყალიბდა. მზრალობას შეისწავლის რუსეთის მეცნიერებათა აკადემიის ციმბირის განყოფილების მზრალობისმცოდნეობის ინსტიტუტი, მოსკოვის უნივერსიტეტის გეოგრაფია-გეოლოგიის ფაკულტეტი, ჰიდროგეოლოგიის სამეცნიერო-კვლევითი ინსტიტუტი და სხვა. უმნიშვნელოვანესი კვლევები მიმდინარეობს აშშ-ში და კანადაში. გეომორფოლოგია მრავალწლოვანი მზრალობა Швецов П. Ф., Содержание и задачи советской геокриологии, "Советская геология", 1958, № 12; Основы геокриологии (мерзлотоведения), ч. 1—2, М., 1959; Качурин С. П., Мерзлотоведение (геокриология), в сборнике: Советская география, М., I960; Достовалов Б. Н. и Кудрявцев В. А., Общее мерзлотоведение, М., 1967; Попов А. И., Мерзлотные явления в земной коре (криолитология), М., 1967; Ершов Э. Д. Общая геокриология. — М.: Изд-во МГУ, 2002.
აბაზი

აბაზი — ქართული ფულის ერთეული, ვერცხლის მონეტა. შემოიღო ირანში აბას I-მა (აქედან სახელწოდება). აბაზი სწრაფად გავრცელდა მეზობელ ქვეყნებში. კერძოდ, საქართველოში. აბას I-ის დროინდელი აბაზის წონა 7,8 გ–ს უდრიდა (XVIII საუკუნის ბოლოს 3 გ-მდე შემცირდა). შეიცავდა 2 მაჰმუდს (უზალთუნს). აბაზის შუბლზე წარწერილი იყო შაჰის სახელი, ტიტულატურა, მოჭრის ადგილი და დრო, ზურგზე — რელიგიის ფორმულა. საქართველოში აბაზს ჭრიდნენ XVII საუკუნის I მეოთხედიდან XVIII საუკუნის მიწერულამდე. რევოლუციამდელ და საბჭოთა საქართველოში „აბაზი“ ზოგჯერ ოცი კაპიკის აღმნიშვნელ სიტყვად იხმარებოდა. დღესაც აბაზი, არცთუ იშვიათად, 20 თეთრის აღმნიშვნელ ტერმინად იხმარება. შაური თუმანი კაპანაძე დ., ქართული საბჭოთა ენციკლოპედია, ტ. 1, თბ., 1975. — გვ. 11-12. კაპანაძე დ., ენციკლოპედია „საქართველო“, ტ. 1, თბ., 1997. — გვ. 11.
ფენილკეტონურია

ფენილკეტონურია — ამინომჟავა ფენილალანინის ცვლის მემკვიდრეობითი დარღვევა, რომელსაც თან სდევს გონებრივი ჩამორჩენილობა და სხვადასხვა ნევროლოგიური სიმპტომი. დაავადება პირველად წარმოშობით ნორვეგიელმა ექიმმა,ფენინგმა აღწერა 1934 წელს. მისი გადაცემა ხდება აუტოსომურ-რეცესიული გზით. ფენილკეტონურია თანაბარი სიხშირით გვხვდება გოგონებსა და ბიჭებში.საშუალოდ 10 000 ახალშობილიდან 1 შემთხვევაში. ასევე,გონებრივი ჩამორჩენილობის შემთხვევების - 1%-ში. ხშირად, დაბადებიდან პირველი სამი თვის განმავლობაში, ბავშვს არაფერი ეტყობა და მხოლოდ სპეციალური ანალიზითაა შესაძლებელი რაიმეს დადგენა. ფენილკეტონურიის დროს დამახასიათებელია: ჭარბი ოფლიანობა და კანზე ობის მსგავსი სუნი ქცევის დარღვევა ჰიპერაქტიულობა გაღიზიანებადობა ადვილი აგზნებადობა ფსიქოტური დარღვევები იმპულსურობა მეტყველების განვითარების ჩამორჩენა მოზრდილებში ხშირია დეპრესია ფენილკეტონურიას იწვევს ერთ-ერთი ენზიმის,ფენილალანინ ჰიდროქსილაზის ნაკლებობა;ამ მიზეზით,საკვებთან ერთად მიღებული ფენილალანინი ვერ გარდაიქმნება თიროზინად. ეს იწვევს ფენილალანინის დაგროვებას სისხლში და თავ-ზურგ ტვინის სითხეში.ფენილალანინისგან წარმოიქმნება სხვადასხვა მჟავები ,რომლებიც ტოქსიურად მოქმედებენ ცენტრალურ ნერვულ სისტემაზე. მისგან განკურნება შეუძლებელია, თუმცა შესაძლებელია სიმპტომატიკის გამოვლინების შემცირება დიეტის საშუალებით,ცილოვანი საკვების შეზღუდვით.სისხლში ფენილალანინის რაოდენობის კონტროლი და დიეტა ნორმალური ფიზიკური და ფსიქიკური განვითარების საშუალებას იძლევა.დიეტის დაცვის შემთხვევაში ფენილკეტონურიით დაავადებულ ქალს თავისუფლად შეუძლია იყოლიოს ჯანმრთელი ბავშვი, მხოლოდ იმ შემთხვევაში თუ, მეუღლე დეფექტური გენის მატარებელი არ არის. კრაიგი,განვითარების ფსიქოლოგია თ.გაგოშიძე;ბავშვის ფსიქიკური განვითარების დარღვევები-"ნეკერი",თბილისი 2007 "რადიო თავისუფლება" წარმოგიდგენთ ია მგალობლიშვილის ინტერვიუს ფენილკეტონურიის დიაგნოზის შესახებ
ალექსანდრე კრუბერი

ალექსანდრე ალექსანდრეს ძე კრუბერი (რუს. Крубер, Александр Александрович; დ. 22 აგვისტო [ძვ. სტ. 10 აგვისტო], 1871, — გ. 15 დეკემბერი, 1941, მოსკოვი) — რუსი გეოგრაფი. სპელეოლოგიის აღიარებული მკვლევარი. პროფესორი. რუსეთის და საერთოდ საბჭოთა კარსტოლოგიის ფუძემდებელი. ალექსანდრე კრუბერი დაიბადა ვოსკრესენსკში (ახლანდელი ისტრა, მოსკოვის ოლქი). 1896 წელს დაამთავრა მოსკოვის უნივერსიტეტი. 1919 წლიდან მოსკოვის უნივერსიტეტის გეოგრაფიის კათედრის გამგე. 1923-1927 წლებში იყო მოსკოვის სახელმწიფო უნივერსიტეტის გეოგრაფიის სამეცნიერო-კვლევითი ინსტიტუტის დირექტორი. 1927 წლიდან აღარ მუშაობდა მძიმე ავადმყოფობის გამო. კარსტის ერთ-ერთი ცნობილი რუსი მკვლევარია. 1897 წლიდან სწავლობდა აღმოსავლეთ ევროპის ვაკის, ყირიმის, კავკასიის კარსტულ რაიონებს. მონაწილეობდა გეოგრაფიული სახელმძღვანელოებისა და ქრესტომათიების შედგენაში. კრუბერის სახელობისაა ქედი კუნძულ იტურუპზე (კურილის კუნძულები), კარსტული უფსკრულები ყირიმის მთებსა და კავკასიონზე (კრუბერის გამოქვაბული). Гидрография карста, М., 1913; Карстовая область горного Крыма, М., 1915; Общее землеведение, 5 изд., ч. 1—3, М., 1938. ქართული საბჭოთა ენციკლოპედია, ტ. 6, თბ., 1983. — გვ. 43-44. Отечественные физико-географы и путешественники, М., 1959, с. 619—25 (имеется библ.). Александр Александрович Крубер (ბიოგრაფია) (რუსული) ↑ Catalog of the German National Library <a href="https://wikidata.org/wiki/Track:Q23833686"></a>
პლეხანოველი მარინა

პლეხანოველი მარინა, ნამდვილი სახელი და გვარი მარინა გელაშვილი (დ. 25 მაისი, 1935 — გ. 24 თებერვალი, 2011, თბილისი) — თბილისის ერთ-ერთი კოლორიტი. დედაქალაქის მოსახლეობა მას „პლეხანოველ მარინად“ იცნობდა. ბოლო 17 წლის განმავლობაში „პლეხანოველი მარინა“ სოლოლაკში, დადიანის ქუჩის კუთხეში იჯდა და გამვლელი ავტომობილების მძღოლებს მოწყალებას სთხოვდა. თავდაპირველად პლეხანოვის გამზირზე ცხოვრობდა, შემდეგ კი — დადიანის ქუჩა №20-ში. ახალგაზრდობაში მარინა ლამაზი ქალი იყო. თბილისში განსხვავებული ჩაცმულობითა და ლამაზი გარეგნობით გამოირჩეოდა და ბევრი მამაკაცის ყურადღებას იქცევდა. როგორც ამბობენ, ვიღაცას შეუცდენია და ტყუპი ბიჭებიც ჰყოლია მისგან, ამის მერე ფსიქიკა შელახვია. მისივე სიტყვებით კი, მას ერთი შვილი ჰყოლია, ლიანა, რომელიც 2 წლის ასაკში ბაღიდან მოუპარავთ, იმის მერე უძებნია, მაგრამ ვეღარ უპოვია. მანამდე კი ქმარი გარდაცვლია, სურამის უღელტეხილზე ავტოავარიაში. მისი თქმით, სწორედ „ამის შემდეგ გაუბედურდა“. მარინას უყვარდა სტადიონზე სიარული, ფეხბურთის ყურება და ქართველი ფეხბურთელების გულშემატკივრობა. ცნობილი იყო იმითაც, რომ ღვინით სავსე ჭიქას ორ თითზე დაიდებდა, ხან მაღლა აწევდა, ხან დაბლა — ისე რომ წვეთი არ იღვრებოდა და სადღეგრძელოებს ამბობდა ხოლმე. ზოგჯერ ჭიქას მკერდზე იდებდა და იქიდან სვამდა. პურის რიგში კაცებს გაყრიდა ხოლმე აქეთ-იქით და მოხუც ქალებს წინ უშვებდა. საქართველოს პარლამენტის ყოფილი წევრის, კობა ამირხანაშვილის სიტყვებით, ქუჩაში მათხოვრობით ნაშოვნი ფულით მარინა ბევრ კარგ საქმეს აკეთებდა — უპატრონო ბავშვთა სახლს ეხმარებოდა. თურმე მიდიოდა ბავშთა სახლში და ბოლო კაპიკამდე უდედ-მამო ბავშვებს აძლევდა ფულს. ასევე, მას რამდენიმე ოჯახი ჰყავს შიმშილს გადარჩენილი. 2010 წელს მარინას სახელის გამოყენება პოლიტიკურ მოვლენებშიც სცადეს, მაგრამ, მან საკუთარ ქალაქში საკუთარი თავის გაშარჟებაზე (ზოგიერთები კანდიდატად უპირებდნენ დასახელებას) სასტიკი უარი განაცხადა და ბოლომდე აპოლიტიკურად დარჩა. „პლეხანოველი მარინა“ სიცოცხლის ბოლო დღეებში ნანუკა ჟორჟოლიანის ტელეგადაცემისთვის ჩაწერეს. გარდაიცვალა თბილისში 2011 წლის 24 თებერვალს. გარდაცვალების მიზეზი ჯანმრთელობის გაუარესება გახდა. ქალაქის კოლორიტი შენე ნაცი გარდაიცვალა "პლეხანოველი მარინა" // pirweli.com.ge დაარქივებული 2022-01-21 საიტზე Wayback Machine. გარდაიცვალა “პლეხანოველი მარინა” // geotopnews.ge[მკვდარი ბმული] თბილისი კიდევ ერთი კოლორიტის - „პლეხანოველი მარინას“ გარეშე დარჩა // presa.ge პლეხანოველი მარინა: "უგულავას უთხარით, 100 მანეთი და პოლისი მამცეს, მაგისთვის რა არის 100 მანეთი?" – ინტერვიუ პლეხანოველ მარინასთან // pres-cavcasia.ge დაარქივებული 2014-08-08 საიტზე Wayback Machine.
გეზათი

გეზათი — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, თემის ცენტრი (სოფლები: გეზათი, გულუხეთი). მდებარეობს ოდიშის დაბლობზე, მდინარე ცხენისწყლის მარჯვენა მხარეს. ზღვის დონიდან 35 მეტრზე, აბაშიდან დაშორებულია 6 კილომეტრით. 2014 წლის აღწერის მონაცემებით სოფელში ცხოვრობს 337 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 35. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
ქართლი (სტადიონი)

ქართლი — სპორტული სტადიონი გორში, საქართველო. ძირითადად გამოიყენება საფეხბურთო მატჩებისათვის. 2011 წლამდე იყო სპარტაკი ცხინვალის საშინაო მოედანი, მაგრამ 2011 წლიდან გორის მუნიციპალიტეტის გადაწყვეტილებით სტადიონი გორის დილას გადაეცა და ამ გუნდის საწვრთნელ ბაზას წარმოადგენს. იგეგმება საფარის გამოცვლაც.იტევს 1,500 მაყურებელს. საქართველოს საფეხბურთო სტადიონების სია
გულუხეთი

გულუხეთი — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, გეზათის ადმინისტრაციულ ერთეულში. მდებარეობს ოდიშის დაბლობზე, მდინარე ცხენისწყლის მარჯვენა მხარეს, ზღვის დონიდან 40 მეტრზე. აბაშიდან დაშორებულია 10 კილომეტრით. წყაროებში პირველად მოხსენიებულა 1753 წელს. 2014 წლის აღწერის მონაცემებით სოფელში ცხოვრობს 318 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 306. ბერაძე თ., ენციკლოპედია „საქართველო“, ტ. 2, თბ., 2012. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
აბაკანი

საკუთარი სახელი აბაკანი შეიძლება აღნიშნავდეს: აბაკანი — მდინარე რუსეთში; აბაკანი — ქალაქი რუსეთში.
გაღმა ზანათი

გაღმა ზანათი — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, ზანათის თემში. მდებარეობს ოდიშის დაბლობზე, მდინარე აბაშის მარჯვენა ნაპირას. ზღვის დონიდან 16 მეტრზე, აბაშიდან დაშორებულია 8 კილომეტრით. 2014 წლის აღწერის მონაცემებით სოფელში ცხოვრობს 507 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 21. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
გაღმა კოდორი

გაღმა კოდორი (ყოფილი მეორე კოდორი) — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, კეთილარის თემში. მდებარეობს მდინარე რიონის მარცხენა ნაპირას. ზღვის დონიდან 11 მეტრზე, აბაშიდან დაშორებულია 45 კილომეტრით. 2014 წლის აღწერის მონაცემებით სოფელში ცხოვრობს 259 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 21. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ 2.0 2.1 მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.